KOMISIJOS REGLAMENTAS (EB) Nr. 18/2006
2006 m. sausio 6 d.
iš dalies keičiantis Europos Parlamento ir Tarybos reglamento (EB) Nr. 998/2003 dėl šalių ir teritorijų sąrašų II priedą
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (1), ypač į jo 10 ir 21 straipsnius,
kadangi:
(1)
Reglamentu (EB) Nr. 998/2003 nustatomas trečiųjų šalių ir teritorijų, iš kurių gali būti leidžiama įvežti naminius gyvūnus į Bendriją, jei įvykdomi tam tikri reikalavimai, sąrašas.
(2)
Laikinas trečiųjų šalių sąrašas buvo nustatytas Reglamentu (EB) Nr. 998/2003 su paskutiniais pakeitimais, padarytais Reglamentu (EB) Nr. 1193/2005. Į sąrašą įtraukiamos šalys ir teritorijos, kuriose nėra pasiutligės atvejų, ir šalys, kuriose buvo nustatyta, kad pasiutligės patekimo į Bendriją dėl judėjimų iš jų teritorijų rizika nėra didesnė už riziką, susijusią su judėjimu tarp valstybių narių.
(3)
Iš Baltarusijos, Meksikos, Rumunijos ir Trinidado ir Tobago pateiktos informacijos paaiškėjo, kad pasiutligės patekimo į Bendriją dėl naminių gyvūnų judėjimų iš tų šalių rizika nėra didesnė už riziką, susijusią su jų judėjimu tarp valstybių narių arba iš Reglamente (EB) Nr. 998/2003 jau nurodytų trečiųjų šalių. Todėl šios trečiosios šalys turėtų būti įtrauktos į Reglamente (EB) Nr. 998/2003 pateiktą šalių ir teritorijų sąrašą.
(4)
Kadangi Guamas priklauso Jungtinių Valstijų teritorijai, siūloma, siekiant išvengti nesusipratimų, konkrečiai nurodyti, kad jis yra Jungtinių Valstijų dalis.
(5)
Aiškumo dėlei, turi būti pakeistas visas Reglamente (EB) Nr. 998/2003 pateikiamas šalių ir teritorijų sąrašas.
(6)
Atitinkamai reikia iš dalies pakeisti Reglamentą (EB) Nr. 998/2003.
(7)
Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 998/2003 II priedas yra pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 6 d.